**Ministru kabineta rīkojuma projekta “Par nekustamā īpašuma Daugavpils ielā 16A, Dagdā, Dagdas novadā, pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta rīkojuma projekts “Par nekustamā īpašuma Daugavpils ielā 16A, Dagdā, Dagdas novadā, pārņemšanu valsts īpašumā” (turpmāk – projekts) paredz no Dagdas novada pašvaldības pārņemt bez atlīdzības valsts īpašumā un nodot Iekšlietu ministrijas valdījumā nekustamo īpašumu Daugavpils ielā 16A, Dagdā, Dagdas novadā, kas nepieciešams jauna administratīvā kompleksa būvniecībai Valsts ugunsdzēsības un glābšanas dienesta (turpmāk – VUGD) vajadzību nodrošināšanai.  Projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42. panta otrā daļa, 43. pants. Dagdas novada pašvaldības 2021. gada 25. marta lēmums (protokols Nr. 4, 39. §) “Par zemes gabala Daugavpils ielā 16A, Dagdā bezatlīdzības nodošanu valsts īpašumā”. Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2021. gada 18. martā (protokols Nr. 28, 42.§) Ministru kabinets konceptuāli atbalstīja papildu finansējumu ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma tabulai Nr.1. Iekšlietu ministrija pieprasījusi līdzekļus līdz 27 300 000 *euro* apmērā pasākumam “Infrastruktūras attīstības projektu īstenošana iekšlietu nozarē”, tajā skaitā VUGD depo ēku būvniecībai.  Nodrošinājuma valsts aģentūra 2021. gada 26. februāra vēstulē Nr. 1.2.8-02/1274 “Par zemes vienību Valsts ugunsdzēsības un glābšanas dienesta depo būvniecībai” informēja Dagdas novada domi par to, ka Dagdā plānots būvēt D kategorijas ugunsdzēsības depo ēku ar papildus telpām Valsts policijai un lūdza piešķirt Dagdas novada domes īpašumā esošo zemes vienību (zemes vienības kadastra apzīmējums 6009 002 0360) Daugavpils ielā 16A, Dagdā, Dagdas novadā, jauna administratīvā kompleksa būvniecībai.  2021. gada 25. martā pieņemts Dagdas novada domes lēmums (sēdes protokols Nr. 4, 39. §) nodot bez atlīdzības Latvijas valstij Iekšlietu ministrijas personā nekustamo īpašumu – zemes vienību Daugavpils ielā 16A, Dagdā, Dagdas novadā, 1,0955 ha platībā (zemes vienības kadastra apzīmējums 6009 002 0360), administratīvā kompleksa būvniecībai VUGD vajadzību nodrošināšanai. Projekts paredz pārņemt bez atlīdzības valsts īpašumā un nodot Iekšlietu ministrijas valdījumā Dagdas novada pašvaldībai piederošo nekustamo īpašumu (nekustamā īpašuma kadastra Nr. 6009 002 0360) – zemes vienību (zemes vienības kadastra apzīmējums 6009 002 0360) 1,0955 ha platībā – Daugavpils ielā 16A, Dagdā, Dagdas novadā (turpmāk – nekustamais īpašums). Īpašuma tiesības uz nekustamo īpašumu ir nostiprinātas Dagdas pilsētas zemesgrāmatas nodalījumā Nr. 100000226353 uz Dagdas pilsētas pašvaldības vārda.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVK IS) zemes vienības noteiktais lietošanas mērķis: 0101 – Zeme, uz kuras galvenā saimnieciskā darbība ir lauksaimniecība.  Saskaņā ar Dagdas novada domes 2013. gada 27. martā apstiprināto Dagdas novada teritorijas plānojumu 2013.-2024. gadam Dagdas pilsētas funkcionālā zonējuma kartē zemes vienība ar kadastra apzīmējumu 6009 002 0360 ir noteikta kā publiskās apbūves teritorija. Saskaņā ar NĪVK IS datiem zemes vienībai ir noteikti šādi apgrūtinājumi: - 20501 – aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,0556 ha;- 20501 – aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,0123 ha;- 7312040200 – ekspluatācijas aizsargjoslas teritorija gar elektronisko sakaru tīklu gaisvadu līniju – 0,052 ha.  Nākamajam nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam. Nodrošinājuma valsts aģentūra, kā Iekšlietu ministrijas valdījumā esošo nekustamo īpašumu pārvaldītāja, šobrīd izstrādā tipveida VUGD depo ēku projektus (turpmāk – Iecere), kas būs par pamatu, lai uz šo projektu bāzes depo ēkas pēc nepieciešamības varētu tikt pielāgotas un izmantotas kā vienots iestāžu administratīvais centrs, pēc nepieciešamības papildinot projektus ar iekšlietu resora esošo iestāžu (Valsts policijas, Valsts robežsardzes, Pilsonības un migrācijas lietu pārvaldes utt.) un citu iestāžu (Neatliekamās medicīniskās palīdzības dienesta, pašvaldības policijas utt.) funkcijām nepieciešamajām telpām. Ieceres rezultātā Dagdā plānots būvēt D kategorijas ugunsdzēsības depo ar papildu telpām Valsts policijai (kopā 614 m2). Minētais nekustamais īpašums nepieciešams jauna administratīvā kompleksa būvniecībai, lai nodrošinātu Iekšlietu ministrijas padotībā esošo iestāžu valsts pārvaldes funkciju īstenošanu. Projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības |  Iekšlietu ministrija, Nodrošinājuma valsts aģentūra un Dagdas novada pašvaldība. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu |  Projekta tiesiskais regulējums neietekmē tautsaimniecību, valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums |  Projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums |  Rīkojuma projekta tiesiskais regulējums atbilstības izmaksas nerada. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 14 | 0 | 11 | 0 | 11 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 | 0 | 11 | 0 | 11 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 14 | 0 | 11 | 0 | 11 | 0 | 0 |
| 2.1. valsts pamatbudžets | 14 | 0 | 11 | 0 | 11 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likuma “Par valsts budžetu 2021.gadam” 40.02.00 apakšprogrammā “Nekustamais īpašums un centralizētais iepirkums” plānoti izdevumi jaunā nekustamā īpašuma tiesību nostiprināšanai zemesgrāmatā 14 *euro* apmērā. 2022.gadā un turpmāk izdevumi plānoti nekustamā īpašuma nodokļa samaksai, provizoriski, 11 *euro* apmērā ik gadu.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar. |
| 8. Cita informācija | Projekts tiks īstenots Iekšlietu ministrijas (Nodrošinājuma valsts aģentūras) piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekts šo jomu neskar. |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija |   |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Iekšlietu ministrija, Nodrošinājuma valsts aģentūra un Dagdas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Iekšlietu ministre Marija Golubeva

Vīza: Valsts sekretārs Dimitrijs Trofimovs

Šoldre 67829062

zanna.soldre@agentura.iem.gov.lv

Avotiņš 67219136

gatis.avotins@agentura.iem.gov.lv